6/2022. (III.22.) sz. határozat melléklete

**PÁlyázati felhívás**

**SPORT MECÉNÁSI ALAPBÓL IGÉNYELHETŐ**

**2022. ÉVI TÁMOGATÁSRA**

1. **Pályázat kiírója**

Miskolc Megyei Jogú Város Közgyűlésének Köznevelési Kulturális, Turisztikai, Ifjúsági és Sport Bizottsága (a továbbiakban: **Bizottság**) – Miskolc Megyei Jogú Város Önkormányzata Közgyűlésének az Önkormányzat Szervezeti és Működési Szabályzatáról szóló 37/2014. (XII. 19.) önkormányzati rendelet 2. melléklet 2.3.2. pontjában kapott felhatalmazás alapján – pályázatot hirdet a Sport Mecénási Alapból odaítélhető támogatások elnyerésére.

1. **Támogató, lebonyolító**

A pályázat szerinti támogató megnevezése: **Miskolc Megyei Jogú Város Önkormányzata** Pályázat lebonyolítója: Miskolc Megyei Jogú Város Polgármesteri Hivatal Kulturális és Sport Osztály.

1. **Támogató rendelkezésére álló forrás megnevezése és keretösszege**

Támogatás forrása: Miskolc Megyei Jogú Város Önkormányzata Közgyűlésének az Önkormányzat 2022. évi költségvetésének megállapításáról szóló 2/2022. (III.3.) önkormányzati rendeletében megállapított Sport Mecénási Alap előirányzat.

Rendelkezésre álló keretösszeg: 3.000.000,- Ft.

1. **Pályázat célja**

Miskolc Megyei Jogú Város közigazgatási területén működő sportszervezetek, valamint általuk a városban megrendezésre kerülő hazai vagy nemzetközi sportrendezvényeinek pályázati úton történő támogatása, hazai vagy nemzetközi sportrendezvényeken, edzőtáborokban való részvétel, továbbá utánpótlás-nevelés fejlesztést végző szervezetek pályázati úton történő támogatása.

1. **Pályázati kategóriák**
2. Működési támogatás biztosítása sportegyesületek, szakosztályok, valamint egyéb sportszervezetek részére.
3. Bajnoki rendszeren kívüli kiemelkedő sportesemények támogatása, nagy létszámot megmozgató szabadidős események rendezési költségeihez való hozzájárulás.
4. Hazai vagy nemzetközi sportversenyen, edzőtáborban való részvétel támogatása.
5. Utánpótlás nevelés biztosítása céljából támogatás nyújtása.
6. **Pályázat benyújtására jogosultak köre, kizáró ok**
* Miskolcon bejelentett lakóhellyel rendelkező sportoló nevében az a szervezet, ahol a sportoló igazolt versenyző,
* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó jogi személyiséggel rendelkező társadalmi szervezet, szövetség, a Polgári Törvénykönyvről szóló 2013. évi V. törvény alapján létrejött, jogi személyiséggel bíró alapítvány, egyesület, amely Miskolc Megyei Jogú Város közigazgatási területén fejti ki tevékenységét, továbbá
* a sportról szóló 2004. évi I. törvény 15. § (1) bekezdése szerinti sportszervezet[[1]](#footnote-1).

**Kizáró ok: nem vehet részt a pályázatban, illetve nem részesülhet támogatásban az a pályázó, aki jogerős végzéssel elrendelt felszámolási, csőd-, végelszámolási vagy egyéb megszüntetésre irányuló, jogszabályban meghatározott eljárás alatt áll.**

1. **Támogatás mértéke, jellege**

A pályázó által megpályázható támogatás maximális mértéke kategóriánként **500.000,- Ft.**

Támogatás jellege: **vissza nem térítendő.**

Támogatás intenzitása: 80%, **20 % önrész biztosítása kötelező**, azaz az igényelt támogatás a projekt összes költségének 80%-a lehet.

1. **Pályázat tartalmi, formai követelményei**

Érvényesen pályázni a pályázati felhívásban megjelölt határidőben, a pályázati felhíváshoz csatolt, kitöltött és a pályázó (törvény vagy meghatalmazás alapján) képviseletére jogosult személy által aláírt **pályázati adatlap**, a **pályázati dokumentumok**, (a megvalósítás módjának részletes leírása, időbeni ütemezése, tervezett költségvetése, maximum 2 oldal terjedelemben), valamint annak **mellékletei** benyújtásával lehet. Amennyiben a pályázatot benyújtó meghatalmazás alapján jár el, a meghatalmazás csatolása szükséges.

**Mellékletek:**

1. bejegyzés szerint illetékes törvényszék által kiadott három hónapnál nem régebbi eredeti kivonat másolata,
2. a pályázó létesítő okiratának másolata,
3. az V. pont a) alpontja szerinti működési támogatás igénylése esetén csatolni kell a pályázó létszámadatait, a versenyzői minősítéseket és a 2021. évi eredményeket tételesen ismertetető dokumentációt.

**Felhívjuk a Tisztelt Pályázó figyelmét,** hogy nyertes pályázat esetén a támogatási szerződés megkötéséhez az alábbi nyilatkozatok benyújtása kötelező:

- átláthatósági nyilatkozat,

- összeférhetetlenségi nyilatkozat,

- a pályázó képviseletére jogosult személy aláírási címpéldányának másolata, vagy a számlavezető pénzintézet által vezetett aláírási karton másolatának a számlavezető pénzforgalmi intézmény által hitelesített eredeti példánya,

- köztartozás-mentességről szóló NAV igazolás.

1. **Pályázatok benyújtásának határideje, helye és módja**

Pályázat benyújtásának határideje:

**2022. április 29. napja 12.00 óra**

Pályázni a Miskolc Megyei Jogú Város Önkormányzata által kiadott adatlapon lehet; a pályázati felhívás és az adatlap letölthető a [www.miskolc.hu](http://www.miskolc.hu/) oldalról (Aktuális/ pályázat). A pályázatot (azaz a kitöltött és aláírt pályázati adatlapot, pályázati témát, valamint annak fent felsorolt mellékleteit) magyar nyelven, **1 eredeti, papíralapú** **példányban** személyesen vagy postai úton kell benyújtani a következő címre és formában. Személyesen leadott pályázat csak akkor tekinthető benyújtottnak, amennyiben 2022. április 29. napján 12.00 óráig a pályázat a Polgármesteri Hivatal ügyfélszolgálatán érkeztetésre kerül. Postai küldeményként a pályázat benyújtottnak tekinthető, ha a postai feladás dátuma legkésőbb a határidő napja.

A borítékra kérjük, írják rá:

**PÁLYÁZAT**

**SPORT MECÉNÁSI ALAP 2022**

Miskolc Megyei Jogú Város Polgármesteri Hivatal

Kulturális és Sport Osztály

**MISKOLC**

**Városház tér 8.**

**3525**

**Felhívjuk a T. Pályázók figyelmét, hogy a fent megjelölt határidőn túl érkező pályázatok érdemi vizsgálat nélkül elutasításra kerülnek!**

1. **Támogatható Tevékenységek**

**A támogatás terhére csak olyan költség számolható el, amely 2022. január 1. és 2022. december 31. napja között keletkezett és pénzügyi teljesítése az elszámolás benyújtásáig megtörténik!**

A támogatás terhére **elszámolható költségek** típusai:

* Az **V. pont a) alpontja szerinti támogatási kategória esetében**: működéssel járó költségek, bérjellegű költségek.
* Az **V. pont b) alpontja szerinti támogatási kategória** esetében: programszervezési (programok költségei is, pl.: étkeztetés), rendezvényszervezési, táborszervezési, versenyszervezési költségek, ideértve a sportrendezvénnyel összefüggő bírói és orvosi ügyeleti díjat; kiadványok, elektronikus és írott szakmai sajtóanyag előállítása;
* Az **V. pont c) alpontja szerinti támogatási kategória** esetében: utazási költség, szállásköltség, részvételi díj;
* Az **V. pont d) alpontja szerinti támogatási kategória** esetében: rendszeres testedzés, sportolási feltételek biztosítása.

Támogatás terhére **nem elszámolható költségek**:

* más támogatási keretből (hazai államháztartás rendszereiből származó és nem hazai forrás) már finanszírozott költségek,
* beruházási, felújítási kiadások,
* tárgyi eszközök,
* dohányáru, szeszesital és élelmiszer beszerzése,
* lejárt köztartozások teljesítése.

A pályázat nyerteseinek **a kapott támogatás felhasználásáról** **2023. január 31. napjáig** **írásos szakmai beszámolót és pénzügyi elszámolást kell benyújtaniuk** Miskolc Megyei Jogú Város Polgármesteri Hivatalának Kulturális és Sport Osztálya számára, **melynek hiányában a támogatást a kedvezményezettnek a szerződésben foglaltak szerint vissza kell fizetnie.**

1. **Pályázat hiánypótlása, érvénytelensége**:

A formai és tartalmi hiányosságok orvoslása érdekében a Támogató egy alkalommal hiánypótlási lehetőséget biztosít. A pályázó a hiánypótlási felhívás kézhezvételét követően, az abban megjelölt határidőn belül pótolhatja a pályázat hiányosságait, illetve kiegészítheti pályázatát azzal a feltétellel, hogy a benyújtott hiánypótlás nem eredményezheti a pályázat tartalmának módosítását.

A hiánypótlási határidő eredménytelen letelte, illetve a hiánypótlás nem megfelelő teljesítése esetén a pályázat eredeti formában kerül elbírálásra.

Az esetleges hiánypótlást követően, bírálat során a Támogató hatáskörében eljáró **Bizottság érvénytelenné nyilvánítja a pályázatot, ha az**:

* határidőt követően került benyújtásra,
* adatlap hiányosan került kitöltésre vagy, hiányzik az aláírás,
* bármely kötelezően csatolandó melléklet hiányzik,
* az adatlap mellékletei nincsenek teljeskörűen kitöltve, aláírva,
* a pályázat költségvetése nincs összhangban a pályázati céllal,
* olyan projekt megvalósítására nyújtja be igényét a szervezet, amelyre a pályázati keretből támogatás nem adható,
* a bírósági bejegyzést 3 hónapnál régebbi bírósági kivonattal igazolja,
* korábbi önkormányzati támogatásra vonatkozó elszámolása hiányzik,
* valóságnak nem megfelelő adat közlése esetén,
* pályázónak köztartozása áll fenn,
* a pályázó ellen jogerős végzéssel elrendelt felszámolási, csőd-, végelszámolási vagy egyéb megszüntetésre irányuló jogszabályban meghatározott eljárás van folyamatban.
1. **Pályázatok elbírálása, eredményhirdetés**

**A pályázatok elbírálásáról és a pályázati támogatás biztosításáról a Bizottság a pályázatok benyújtására nyitva álló határidő lejártát követő 30 napon belül dönt.**

A Bizottság fenntartja a jogot, hogy

* a pályázat elbírálási határidejét meghosszabbítsa,
* a pályázatot felfüggessze,
* a rendelkezésre álló összeg ismeretében prioritásokat állapítson meg,
* ne támogasson minden benyújtott érvényes pályázatot, valamint
* hogy egy érvényes pályázatot csak részben támogasson, azaz az igényelt összegnél kevesebb mértékű támogatást nyújtson.

A bizottsági döntésről a pályázók írásban értesítést kapnak.

**A Bizottság döntése ellen fellebbezési lehetőség nincs.**

A Támogató (Miskolc Megyei Jogú Város Önkormányzata) támogatási szerződést köt a pályázati támogatásban részesülő pályázókkal, amelyben szabályozásra kerül a támogatás felhasználásának és elszámolásának rendje.

A támogatás folyósításának módja: egy összegben, átutalás útján.

Kifizetésére a támogatási szerződés valamennyi fél általi aláírását és a szerződés Miskolc Megyei Jogú Város Polgármesteri Hivatalának Kulturális és Sport Osztálya részére történt visszaküldését követően 30 napon belül kerülhet sor.

1. **Adminisztratív információk**

Pályázattal kapcsolatos felvilágosítás kérhető az alábbi elérhetőségeken:

(Miskolc Megyei Jogú Város Polgármesteri Hivatala Kulturális és Sport Osztály)

**Porcs Dániel** sport csoportvezető,

E-mail: porcs.daniel@miskolc.hu;

**Horváth Fatima** sport koordinátor,

E-mail: horvath.fatima@miskolc.hu.

1. **Tájékoztatás**

A Támogató, a pályázat lebonyolítója, illetve a jogszabály által az ellenőrzésükre feljogosított szervek (különösen az ÁSZ, KEHI) jogosultak a támogatás jogszerű felhasználásának ellenőrzése céljából a pályázatban foglaltak megvalósításának folyamatba épített, illetve utólagos ellenőrzésére. A támogatásból részesülő pályázó az ellenőrzések során köteles együttműködni az ellenőrzést végző szervezetekkel, illetve a projekt zárását követően köteles biztosítani, hogy a pályázatban a dokumentumok őrzésére kijelölt helyen a pályázati dokumentáció teljes anyaga rendelkezésre álljon. A helyszín változásáról köteles haladéktalanul tájékoztatni a pályázat lebonyolítóját. E kötelezettség megszegése esetén Támogató jogosult – a kötelezettség fennállásának időtartama alatt – a támogatás jogosulatlan igénybe vételére vonatkozó szankciók alkalmazására. Az ellenőrzések lefolytatására a támogatási döntés meghozatalát, vagy a támogatási szerződés megkötését megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint a szakmai beszámoló és a pénzügyi elszámolás elfogadását követő öt évig kerülhet sor.

A pályázó a pályázat benyújtásával tudomásul veszi, hogy Miskolc Megyei Jogú Város Polgármesteri Hivatala – az információs önrendelkezési jogról és az információszabadságról szóló 2011. évi CXII. törvény 37. §-ából és 1. sz. mellékletéből fakadó kötelezettségének teljesítése érdekében – a pályázat elbírálását követően gondoskodik a pályázat eredményeinek, közérdekű adatainak közzétételéről.

Miskolc, 2022……………..

**Miskolc Megyei Jogú Város Közgyűlésének**

**Köznevelési Kulturális, Turisztikai, Ifjúsági és Sport Bizottsága**

**Bazin Levente**

**bizottsági alelnök sk.**

1. Sportszervezetek a sportegyesületek, a sportvállalkozások, a sportiskolák, valamint az utánpótlás-nevelés fejlesztését végző alapítványok. [↑](#footnote-ref-1)